Diari Oficial de la Generalitat Valenciana


Sumari del DOGV 2496, del 27-04-1995 (1995/834506)

ORDRE de 7 d'abril de 1995, de la Conselleria d'Economia i Hisenda, per la qual s'aproven els models de declaració-liquidació del cànon de sanejament, de declaració d'autoconsums d'aigua i de declaració de producció d'aigües residuals, a les quals fa referència el Decret 266/1994, de 30 de desembre, del Govern Valencià.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/04/07/(1)/dof/vci/html**

### Dades del document

Número de DOGV
:   2496

Data del DOGV
:   27-04-1995

Secció del DOGV
:   DISPOSICIONS GENERALS

Número del document
:   1995/834506


Data del document
:   07-04-1995

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

ORDRE de 7 d'abril de 1995, de la Conselleria d'Economia i Hisenda, per la qual s'aproven els models de declaració-liquidació del cànon de sanejament, de declaració d'autoconsums d'aigua i de declaració de producció d'aigües residuals, a les quals fa referència el Decret 266/1994, de 30 de desembre, del Govern Valencià.   
El Decret 266/1994, de 30 de desembre, del Govern Valencià pel qual s'aprova el Reglament sobre el Règim Econòmico-financer i Tributari del Cànon de Sanejament, l'entrada en vigor del qual, es va produir el dia 1 de gener de 1995, estableix per a determinats subjectes passius del cànon de sanejament, l'obligació de declarar davant l'entitat de sanejament algunes dades d'interés, relacionades amb l'esmentat recurs tributari, mitjançant la presentació dels corresponents models de declaració.  
Així, l'article 15 del reglament esmentat estableix que, els substituts del contribuent, hauran de presentar davant l'entitat de sanejament, en el model que per aquest motiu s'aprove, una declaració-liquidació que arreplegarà les dades que fan referència al cànon de sanejament facturat i ingressat periòdicament.  
D'altra banda, l'article 17 del mateix reglament estableix amb caràcter general que els subjectes passius contribuents que no reben l'aigua d'altres persones o entitats subministradores, hauran de presentar obligatòriament una declaració d'alta pel cànon de sanejament, en el termini de sis mesos des que es produeix l'entrada en vigor de la norma esmentada, o des que comence la subjecció al cànon, utilitzant per a aquest motiu el model d'alta que s'aprove quan calga.  
Així mateix, la disposició transitòria segona apartat 4, disposa que els subjectes passius que presentaren la declaració d'alta pel cànon de sanejament que preveu l'article 17 del Decret 18/1993, de 8 de febrer, actualment derogat, han de presentar de nou en el termini general establert, una declaració de l'alta pel cànon de sanejament en el nou model que s'aprovarà per a aquest efecte, sempre que no presenten declaració de producció d'aigües residuals.  
De la mateixa manera, l'article 26, apartat 1, del reglament esmentat, determina que els subjectes passius del cànon de sanejament per usos industrials, l'activitat comercial o industrials dels quals, estiga inclosa en les seccions B, C, D, o E de la Classificació Nacional d'Activitats Econòmiques (CNAE-93) estan obligats a presentar una declaració de producció d'aigües residuals, per tal de determinar el coeficient corrector, en el termini de sis mesos des de l'entrada en vigor del decret, o si escau, des que comence l'activitat.  
Aquesta obligació concerneix, així mateix, aquells altres subjectes passius del cànon de sanejament per usos industrials, l'activitat dels quals estiga inclosa en altres seccions de la CNAE diferents a les ja esmentades anteriorment, quan per qualsevol circumstància sol·liciten la correcció del cànon de sanejament.  
De la mateixa manera, hauran de presentar l'esmentada declaració de producció d'aigües residuals els subjectes passius que sol·liciten per als exercicis transitoris de 1993 i 1994 l'aplicació d'un coeficient corrector inferior al general establert, el valor del qual és 1, sempre que complesquen els requisits establerts per a tal efecte, en l'apartat 2 de la disposició transitòria segona, del Decret 266/1994, de 30 de desembre.  
Finalment, l'article 29 del reglament estableix que la declaració de producció d'aigües residuals s'aprovarà oportunament mitjançant ordre, i contindrà informació pel que fa al balanç d'aigua que faça referència a un any de producció mitjana i a la caracterització dels abocaments produïts.  
Per tot això, resulta necessari aprovar els models de declaració-liquidació del cànon de sanejament, de declaració d'autoconsums d'aigua, i de declaració de producció d'aigües residuals.  
Per això, i d'acord amb les atribucions que em confereix la disposició final primera del Decret 266/1994, de 30 de desembre, del Govern Valencià, i l'article 44 de la Llei 5/1983, de 30 de desembre, de la Generalitat Valenciana,  
ORDENE:  
Article primer  
Aprovació del model MD-101 de declaració-liquidació del cànon de sanejament  
U. S'aprova el model MD-101 «Declaració-liquidació del cànon de sanejament» que hi figura com a annex I d'aquesta ordre, i que consta de tres exemplars: exemplar per a l'administració, exemplar per a la persona interessada i exemplar per a l'entitat col·laboradora.  
Dos. El model esmentat haurà de ser utilitzat per tota persona o entitat subministradora de l'aigua, com a substitut del contribuent, per a declarar el cànon de sanejament facturat en els rebuts de l'aigua i ingressar l'import total recaptat, per cada municipi que proveesca totalment o parcialment, en els terminis i amb la periodicitat que estableix l'article 15 del Decret 266/1994, de 30 de desembre, del Govern Valencià.  
Tres. Si de la declaració-liquidació resulta quantitat a ingressar, es podrà realitzar l'ingrés esmentat en qualsevol entitat financera col·laboradora (bancs, caixes d'estalvis o cooperatives de crèdit).  
Quan es tracte de declaracions-liquidacions amb quota zero o a tornar, aquestes, s'hauran de presentar, bé directament en el Registre General de l'entitat de sanejament (carrer del General Elio, 8, entresol. CP 46529 València) o bé mitjançant tramesa per correu certificat, adreçat a les dependències esmentades.  
Article segon  
Aprovació del model MD-201 de declaració d'autoconsums d'aigua.  
U. S'aprova el model MD-201 «Declaració d'autoconsums d'aigua» que hi figura com a annex II d'aquesta ordre, i que consta de dos exemplars: exemplar per a l'administració i exemplar per a la persona interessada.  
Dos. El model esmentat haurà de ser utilitzat pels subjectes passius del cànon de sanejament -persones físiques, jurídiques, o entitats que no tinguen personalitat jurídica que constituesquen una unitat econòmica o un patrimoni a part- quan no reben l'aigua d'altres persones o entitats subministradores, per a declarar els següents supòsits:  
a) Els autoconsums d'aigua realitzats per usos domèstics.  
b) Els autoconsums d'aigua realitzats per usos industrials, quan l'activitat comercial o industrial realitzada en l'establiment proveït no estiga inclosa en les secciones B, C, D, o E de la Classificació Nacional d'Activitats Econòmiques (CNAE-1993).  
c) Donar-se d'alta o baixa en el Cens del Cànon de Sanejament per autoconsums.  
d) Modificar les dades inicialment declarades.  
Cal entendre per autoconsums, els subministraments d'aigua que s'obtinguen directament pel subjecte passiu contribuent sense intervenció de cap empresa proveïdora.  
Tres. Els subjectes passius hauran de presentar un imprés de declaració per cada habitatge, establiment o local en què exercesquen una activitat comercial o industrial, en la qual tinguen lloc autoconsums d'aigua.  
Quatre. Aquest model serà utilitzat així mateix per aquells subjectes passius que van presentar la declaració d'alta pel cànon de sanejament que es preveu en l'article 17 del Decret 18/1993, de 8 de febrer, del Govern Valencià, i que d'acord amb la disposició transitòria segona del Decret 266/1994, de 30 de desembre, estan obligats a presentar, de nou, una declaració d'alta pel cànon de sanejament.  
Cinc. La presentació d'aquesta declaració donarà lloc a la inclusió, la modificació o l'exclusió de l'autoconsum d'aigua que es declare, en el Cens del Cànon de Sanejament de la Generalitat Valenciana, constituint-se així un acte administratiu.  
Sis. La declaració d'autoconsums d'aigua es presentarà en el Registre General de l'Entitat Pública de Sanejament (c/ General Elio, 8, entresol. CP 46703 València) en els serveis territorials de la Conselleria d'Economia i Hisenda d'Alacant (c/ Churruca, 25. CP 03463. Alacant) o Castelló (pl. Tetuan, 38-39. CP 12263. Castelló) o mitjançant tramesa per correu certificat, adreçat a les dependències de l'entitat de sanejament.  
Article tercer  
Aprovació del model MD-301 de declaració de producció d'aigües residuals  
U. S'aprova el model MD-301 «Declaració de producció d'aigües residuals» que hi figura com a annex III d'aquesta ordre, i que consta de dos exemplars: exemplar per a l'administració i exemplar per a la persona interessada.  
Dos. El model esmentat haurà de ser utilitzat pels subjectes passius del cànon de sanejament per usos industrials, l'activitat comercial o industrial dels quals, estiga inclosa en les seccions B, C, D o E de la Classificació Nacional d'Activitats Econòmiques (CNAE-93) per a declarar per cada establiment, local, instal·lació o explotació on es realitze una activitat comercial, o industrial, les dades del balanç d'aigua que facen referència a un any de producció mitjana i les de la caracterització de l'abocament produït, per tal que l'Administració determine un coeficient corrector i, si escau, faça la liquidació del cànon de sanejament pels autoconsums d'aigua.  
Cal entendre per autoconsums, els subministraments d'aigua que siguen obtinguts directament pel subjecte passiu contribuent sense intervenció de cap empresa proveïdora.  
Tres. Aquest model podrà ser, igualment, utilitzat pels subjectes passius del cànon de sanejament per usos industrials, l'activitat dels quals, no estiga inclosa en les secciones B, C, D, o E de la Classificació Nacional d'Activitats Econòmiques (CNAE-93) quan sol·liciten per qualsevol circumstància la correcció del cànon de sanejament, en aquest cas, no hauran de presentar el model MD-201.  
Quatre. De la mateixa manera, aquest model de declaració podrà ser utilitzat també pels subjectes passius que sol·liciten per als exercicis transitoris de 1993 i 1994 l'aplicació d'un coeficient corrector inferior al general establert, el valor del qual és 1, sempre que complesquen els requisits establerts per a aquest efecte, en l'apartat 2 de la disposició transitòria segona del Decret 266/1994, de 30 de desembre.  
Cinc. Els subjectes passius hauran de presentar un imprès de declaració per cada establiment, local, instal·lació o explotació on es realitze una activitat comercial o industrial.  
Sis. La presentació d'aquesta declaració donarà lloc a la inclusió, modificació o exclusió de l'autoconsum d'aigua que es declare, en el Cens del Cànon de Sanejament de la Generalitat Valenciana, constituint-se així, un acte administratiu.  
Set. La declaració de producció d'aigües residuals, s'haurà de presentar en el Registre General de l'Entitat Pública de Sanejament (c/ General Elio, 8, entresol. CP 46204. València), en els serveis territorials de la Conselleria d'Economia i Hisenda d'Alacant (c/ Churruca, 25. CP 03518. Alacant) o Castelló (pl. Tetuan, 38-39. CP 12049 Castelló) o mitjançant tramesa per correu certificat, adreçat a les dependències de l'entitat de sanejament.  
DISPOSICIó DEROGATòRIA  
Queda derogada l'Ordre de 3 de juny de 1993, per la qual s'aproven els models de declaració-liquidació del cànon de sanejament i declaració de subministraments propis, als quals fa referència el Decret 18/1993, de 8 de febrer, del Govern Valencià.  
DISPOSICIó FINAL  
Aquesta ordre entrarà en vigor l'endemà de la publicació en el Diari Oficial de la Generalitat Valenciana i serà d'aplicació per a les declaracions que hagen de presentar-se, d'acord amb el Decret 266/1994, de 30 de desembre, del Govern Valencià.  
València, 7 d'abril de 1995  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI